google/wiki40b huggingface dataset:
टर्बो जेट

टर्बो जेट इंजन रॉकेट सिद्धांत पर कार्य करने वाला एक लोकप्रिय जेट इंजन है। इसमें एक नोदक चंचु के साथ गैस टर्बाइन लगी होती है।
२३८७ ईसा पूर्व

२३८७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३८७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
विक्रान्तवर्मन् २

विक्रान्तवर्मन द्वितीय चम्पा राज्य के राजा थे।
 ये जीवनचरित लेख अपनी प्रारम्भिक अवस्था में है, यानि कि एक आधार है। आप इसे बढाकर विकिपीडिया की सहायता कर सकते है।
दौलतपुर थाना

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है।

अवस्थिति

दौलतपुर उपजिला बांग्लादेश के दक्षिण-पश्चिमी भाग में, खुलना विभाग के  खुलना जिले  में, खुलना शहर के निकट स्थित है।
महापाषाण

महापाषाण (अंग्रेज़ी: megalith, मॅगालिथ) ऐसे बड़े पत्थर या शिला को कहते हैं जिसका प्रयोग किसी स्तम्भ, स्मारक या अन्य निर्माण के लिये किया गया हो। कुछ ऐतिहासिक व प्रागैतिहासिक (प्रीहिस्टोरिक) स्थलों में ऐसे महापाषाणों को तराशकर और एक-दूसरे में फँसने वाले हिस्से बनाकर बिना सीमेंट या मसाले के निर्माण किये जाते थे। महापाषाणों का ऐसा प्रयोग अधिकतर पाषाण युग और कुछ हद तक कांस्य युग में होता था।
2009 रोम मास्टर्स

पुरुष एकल

रफ़ाएल नदाल ने  नोवाक जोकोविच को 7–6(2), 6–2 से हराया।

पुरुष युगल

डेनियल नैस्टर /  नेनाद ज़िमोन्विक ने  बॉब ब्रायन /  माइक ब्रायन को 7–6(5), 6–3 से हराया।
रामेश्वर त्रिवेणी संगम

इतिहास

आदि महाकाव्य रामायण के अनुसार वनवास के समय भगवान राम, लक्ष्मण व सीता वर्तमान सवाई माधोपुर की खण्डार तहसील में स्थित रामेश्वर तीर्थ की जगह एक रात का विश्राम किया था। रामायण के अनुसार दक्षिणी सागर ने जब भगवान राम को रास्ता नहीं दिया तो उसे सुखाने के लिए भगवान राम ने अमोघ बाण का प्रहार किया, जिससे समुद्र के स्थान पर मरूकान्तार हो गया जो अब राजस्थान का पश्चिमोत्तर भाग है। भूगर्भशास्र भी इस बात की पुष्टि करते हैं कि जहाँ अभी रेगिस्तान है, वहां पहले समुद्र लहराता था। 

धार्मिक दृष्टि से पवित्र स्थल के रूप में विख्यात यह स्थान त्रिवेणी संगम के रूप में जाना जाता है, इस स्थान पर तीन प्रमुख नदियों का मिलान होता है, इसी कारण इसे त्रिवेणी संगम नाम दिया गया है, इस जगह पर चंबल नदी , बनास नदी एवं सीप नदी आकर मिलती है, कहाँ जाता है कि प्राचीन काल में भगवान राम ने मिट्टी का शिवलिंग स्थापित करके इसी जगह पर भगवान शिव की पूजा की थी। वर्तमान में इस स्थान पर शिव भक्तों का वर्ष भर जमावड़ा लगा रहता है, चारों तरफ प्रकृति की हरियाली यहाँ के पवित्र स्थान पर चार चाँद लगा देती है। इस त्रिवेणी संगम के पास ही भगवान चतुर्भुजनाथ का मंदिर भी बना हुआ है। तीनों नदियों के पवित्र संगम स्थल के पास में परशुराम घाट बना हुआ है।मान्यता है कि भगवन परशुराम ने यहाँ तपस्या की थी।इसलिए इस स्थान को तपोभूमि के नाम से भी जाना जाता हैं।

मेला

रामेश्वर शिव लिंग के दर्शनार्थ दूर दराज से आने वाले भक्तजन त्रिवेणी में स्नान कर भगवान शिव के शिव लिंग का जलाभिषेक करते हैं, इस स्थान पर प्रतिवर्ष 'कार्तिक पूर्णिमा' एवं 'महा शिवरात्री' पर विशाल मेला भरता है, लाखों की तादाद में यहाँ पर भीड़ इकट्ठा होती है। इस स्थान को राजस्थान में "मीणा जनजाति का प्रयागराज" भी कहाँ जाता है।
विशेष महत्व-
वर्तमान समय में यहाँ सभी समुदायों के अनुयायियों की धर्म आस्था केन्द्र बना हुआ है।यहाँ सभी समुदायों ने अपनी-अपनी धर्मशालाएं बनवा दी हैं। वर्तमान समय में हजारों लोगों को एक साथ धर्मशालाओ में ठहराया जा सकता हैं।
साथ धाम यात्रा के बाद रामेश्वर धाम का महत्व
प्रतिवर्ष हजारों लोग सातों धाम की यात्रा करने जाते हैं।मान्यता है कि जब भी कही यात्रा करके आओ पहले रामेश्वर धाम में स्नान करना पड़ता हैं।तब जाकर यात्रा का फल प्राप्त होता हैं। इस तरहा रामेश्वर धाम अपने महत्व में अपना अलग ही स्थान रखता हैं।
फ़ीलिक्स मेंडल्ससोन

फ़ीलिक्स मेंडल्ससोन (Jakob Ludwig Felix Mendelssohn Bartholdy ; ३ फरवरी १८०९ - ४ नवम्बर १८४७) जर्मनी के संगीतकार थे। 
फेलिक्स मेन्डेल्ससोन का जन्म 1809 में हाम्बुर्ग के एक समृद्ध यहूदी परिवार में हुआ था। उनके पिता ने उनके जन्म के कुछ ही वर्ष बाद ईसाई धर्म अपना लिया। इसके बाद से यह परिवार मेन्डेल्ससोन-बार्थोल्डी के नाम से जाना जाने लगा।
9 वर्ष की आयु में मेन्डेल्ससोन अपनी बहन फ़ैनी के साथ पहली बार मंच पर उतरे। उनके पियानो वादन ने लोगों का दिल जीत लिया और उनकी तुलना प्रसिद्ध संगीतकार मोत्सार्ट से होने लगी। संगीत में शिक्षा लेने के बाद मेन्डेल्ससोन ने ड्युसेल्डोर्फ़ के नगर संगीतकार का पद सम्भाला। इसके पश्चात लाइपत्सिग में उन्होंने चर्च संगीत का निर्देशन किया। 1841 में वह प्रशा के राजा फ़्रीड्रिष विलहेल्म चतुर्थ के राज्य संगीत निर्देशक बने। इस बीच उनहोंने लाइपत्सिग में जर्मनी का पहला संगीत महाविद्यालय स्थापित किया। 1847 में बहन फ़ैनी की मृत्यु ने मेन्डेल्ससोन को तोड़ दिया। वे इतने दुखी हुए कि हृदयाघात से कुछ ही महीनों के बाद उनकी मृत्यु हो गयी। उस समय वह 38 के थे।
महिला टेस्ट क्रिकेट

महिला टेस्ट क्रिकेट महिला क्रिकेट का सबसे लंबा प्रारूप है और यह पुरुषों के टेस्ट क्रिकेट के समान है। मैच में चार-पारी शामिल है और दो क्रिकेट लीग के दो प्रमुख देशों के बीच अधिकतम चार दिन का आयोजन किया जाता है। प्रारूपों को नियंत्रित करने वाले नियम पुरुषों के गेम के लिए उन लोगों से बहुत कम हैं, आम तौर पर अंपायरिंग और पिच आकार के आस-पास के तकनीकी होने के बीच अंतर होता है। महिलाओं की एक दिवसीय अंतर्राष्ट्रीय टीम की तुलना में हर साल बहुत कम महिला टेस्ट मैचों का खेल खेला जाता है, साथ ही अंतरराष्ट्रीय कैलेंडर में खेल के छोटे प्रारूप के चारों ओर घूमते हैं। दिसंबर 1934 में इंग्लैंड की महिला और ऑस्ट्रेलिया की महिलाओं ने पहली महिला टेस्ट मैच खेला था, ब्रिस्बेन में तीन दिवसीय प्रतियोगिता में इंग्लैंड ने 9 विकेट से जीत दर्ज की थी।
फैंटम (2015 फिल्म)

विकास

कबीर खान और मशहूर अपराध कथा लेखक हुसैन ज़ैदी ने एक साथ मिलकर कबीर की एक अनाम फ़िल्म के लिये पटकथा लेखन का काम शुरू किया जो 26/11 के मुंबई हमलों के बाद के घटनाक्रम और वैश्विक आतंकवाद पर आधारित होनी थी।फ़िल्म की पटकथा हुसैन की किताब मुम्बई अवेंज़र्स जो कि तब बाज़ार में नहीं आई थी पर आधारित है। सैफ़ अली खान और कैटरीना कैफ़ को जासूसों के रूप में मुख्य किरदारों में लिया गया है। फ़िल्म का नाम पहले डैनियल खान रखा गया था लेकिन बाद में फैंटम रख दिया गया। मिड डे की एक खबर के अनुसार सैफ़ और कैट्रीना ने इस फ़िल्म के लिये कुर्दिश भाषा और अरबी भाषा सीखी है।

फिल्मांकन

कहानी का फ़िल्मांकन अक्टूबर 2013 में बेरूत, लेबनान में शुरू हुआ। लगभग 10% दृश्य लेबनान में फिल्माए गये। लेबनान के बेरूत नगर क्षेत्र, सीरिया के खंडाक अल-ग्मीक और क्फ़ार्देबियन की पहाड़ियों में इसका फ़िल्मांकन हुआ।  फ़िल्मांकन के लिये एक सीरियाई शरणार्थी शिविर की आवश्यकता थी जिसमें लगभग 400 स्थानीय नागरिकों ने विद्रोहियों का काम किया। फ़िल्म का यह सेट दिखने में इतना वास्तविक लग रहा था कि बहुत से स्थानीय लोगों ने इसे असली विद्रोहियों का असली शिविर समझ लिया था और शिकायत के फलस्वरूप लेबनान की सेना ने विमानों के ज़रिये शिविर के चक्कर लगाने शुरू कर दिये। हालांकि पहले ही दिन यह गलतफ़हमी दूर हो गई।कुछ ही समय पहले देश में हुए राजनीतिक उठापटक की वजह से निर्माताओं व कार्यकर्ताओं को पूरी सुरक्षा प्रदान की गई थी।  फ़िल्मांकन के कुछ ही दिन शुरू हुए थे कि दो स्थानीय कलाकार सेट पर एक कार दुर्घटना में घायल हो गये। फ़िल्मांकन के लिये तुर्की को भी चुना गया था।जनवरी, 2014 में फ़िल्मांकन जम्मू और कश्मीर के गुलमर्ग और मलेरकोटला में भी किया गया।  अगस्त 2014 में फ़िल्माकन लंदन इंग्लैंड और कनाडा के वैंकूवर में किया गया। सितम्बर 2014 में फ़िल्मांकन का आखिरी हिस्सा मुंबई के गेटवे ऑफ इंडिया और गोरेगाँव के फ़िल्मिस्तान में पूरा हुआ। कैटरीना कैफ़ और सैफ अली खान ने अधिकतर एक्शन दृश्य स्वंय किये हैं और इन दृश्यों में इनके हमशक्लों का इस्तेमाल नहीं हुआ है।
मौली दवे

सा रे गा मा पा चैलेंज २००७

जब भारत के लोकप्रिय संगीत रियलिटी शो "सा रे गा मा पा" ने अम्रीका, कनाडा, ब्रिटेन, दक्षिण अफ्रीका, और पकिस्तान में ऑडिशन लेने की घोषणा की तो मौली ने यूएसऐ का प्रतिनिधितव करने की सोची। उन्होंने यूएस में ५-६ राउंड्स में ऑडिशन दिए उसके बाद कुछ ऑडिशन उन्होंने मुंबई में भी दिए। उनके गाने "म्या म्या" के बाद उन्हें चुना गया और वह "बप्पी लाहिरी" की टीम का हिस्सा रही। वह शीर्ष १० की सूची में शामिल थी।
२०२७ ईसा पूर्व

२०२७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०२७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नृपञ्जय

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
नाम प्राधिकरण फाइल

History

The earliest PNAs were hand-held GPS units (circa mid-1980s) which were capable of displaying the user's location on an electronic map. These units included simple navigation functions such as course-to-steer and course-made-good. This first generation of PNAs were used by the US military.

Market developments

According to the analyst firm Berg Insight, there were more than 150 million turn-by-turn navigation systems worldwide in mid-2009, including about 35 million factory installed and aftermarket in-dash navigation systems, over 90 million Personal Navigation Devices (PNDs) and an estimated 28 million navigation-enabled mobile handsets with GPS.
The term PNA has come into widespread use with the growing popularity of automobile navigation systems. The latest generation of PNA have sophisticated navigation functions and feature a variety of user interfaces including maps, turn-by-turn guidance and voice instructions. To reduce total cost of ownership and time to market, most modern PNA devices such as those made by Garmin Ltd., Mio Technology Ltd. or TomTom International BV. are running an off-the-shelf embedded operating system such as Windows CE or Embedded Linux on commodity hardware with OEM versions of popular PDA Navigation software packages such as TomTom Navigator, I-GO 2006, Netropa IntelliNav iGuidance, or Destinator.
Other manufacturers like Garmin and Magellan prefer to bundle their own software developed in-house. Because many of these devices use an embedded OS, many technically inclined users find it easy to modify PNAs to run third party software and use them for things other than navigation, such as a low-cost audio-video player or PDA replacement.
Meantime, Nokia, Samsung Electronics, Motorola and other handset makers will sell 162 million GPS equipped phones in 2007, dwarfing the 20 million units Garmin and TomTom have forecast they will sell combined, according to iSuppli, a leading market researcher in California.
The inclusion of Google Maps Navigation in Android devices such as Motorola Droid and Nokia's announcement of free Ovi Maps lead to many people using their smartphones instead of having a separate PNA for trip navigation.
करन सूचक

अभिनय

इन्हें पहली बार अभिनय का मौका 2013 में स्टार प्लस के "एक हजारों में मेरी बहना है" नाम के धारावाहिक में मिला था। जिसमें ये संभव मलिक का किरदार निभा रहे थे। इसके बाद इसी साल इन्हें सावित्री में विक्रांत की भूमिका निभाने का मौका भी मिल गया और उसके बाद पवित्र रिश्ता में शेखर गुप्ता बने थे। ये 2013 से 2014 के बीच महाभारत में धृष्टध्युम्न का किरदार भी निभाए थे। इसी बीच इन्हें सोनी पल के धारावाहिक सिंहासन बत्तीसी पहली बार मुख्य किरदार निभाने का मौका मिला था।
2015 में इन्हें ज़ी टीवी के धारावाहिक, "महारक्षक देवी" में नारद और इंस्पेक्टर नारायण का किरदार दिया गया और उसके बाद स्टार प्लस में दिखाये जाने वाले "सिया के राम" में इन्हें लक्ष्मण की भूमिका मिली थी। 2017 में इन्हें पेशवा बाजीराव में बाजीराव का मुख्य किरदार निभाने का मौका मिला और वहीं इसी साल एंड टीवी पर दिखाये जाने वाले धारावाहिक, मेरी हानिकारक बीवी में इन्हें अखिलेश पांडे का एक मुख्य किरदार निभाने का मौका मिला।
पपीता

परिचय

भारत में पपीता अब से लगभग ३०० वर्ष पूर्व आया। आरंभ में भारतवासियों ने फलों में हीक के कारण इसको कदाचित् अधिक पसंद नहीं किया, परंतु अब अच्छी और नई किस्मों के फलों में हीक नहीं होती।
शीघ्र फलनेवाले फलों में पपीता अत्यंत उत्तम फल है। पेड़ लगाने के बाद वर्ष भर के अंदर ही यह फल देने लगता है। इसके पेड़ सुगमता से उगाए जा सकते हैं और थोड़े से क्षेत्र में फल के अन्य पेड़ों की अपेक्षा अधिक पेड़ लगते हैं। 
इसके पेड़ कोमल होते हैं और पाले से मर जाते हैं। ऐसे स्थानों में जहाँ शीतकाल में पाला पड़ता हो, इसको नहीं लगाना चाहिए। यहाँ उपजाऊ, दुमट भूमि में अच्छा फलता है। ऐसे स्थानों में जहाँ पानी भरता हो, पपीता नहीं बढ़ता। पेड़ के तने के पास यदि पानी भरता है तो इसका तना गलने लगता है। पपीते के खेत में पानी का निकास अच्छा होना चाहिए। इसका बीज मार्च से जून तक बोना चाहिए। प्राय: अप्रैल मई में बीज बोते हैं और जुलाई अगस्त में पेड़ लगाते हैं। यदि सिंचाई का सुप्रबंध हो तो फरवरी मार्च में इसका पेड़ लगाना अति उत्तम होता है। पेड़ लगाने के लिये पहले आठ या दस फुट के फासले से डेढ़ या दो फुट गहरे गोल गड्ढे खोद लेने चाहिए। गड्ढे के केंद्र में पेड़ लगाना चाहिए। पेड़ों की सिंचाई के लिये उनमें छल्लेदार थाले बनाकर आवश्यकतानुसार पानी देते रहना चाहिए। 
पपीते के पेड़ों में नर एवं मादा पेड़ अलग होते हैं। नर पेड़ों में केवल लंबे-लंबे फूल आते हैं। इनमें फल नहीं लगते। जब पेड़ फलने लगते हैं तो केवल १० प्रतिशत नर पेड़ों को छोड़कर अन्य सब नर पेड़ों को उखाड़ फेंकना चाहिए।
पपीते के पेड़ में तीन या चार साल तक ही अच्छे फल लगते हैं। आवश्यकतानुसार यदि तीसरे चौथे साल पपीते के दो पेड़ों के बीच बीच में नए पेड़ लगते रहें तो चौथे पाँचवें साल नए फलनेवाले पेड़ तैयार होते जाते हैं। नए पेड़ तैयार हो जाने पर पुराने पेड़ों को उखाड़ फेंकना चाहिए। इसकी मुख्य किस्में हनीड्यू (मधुविंदु), सिलोन, राँची आदि हैं।
पपीता खाने के अनेको लाभ है।
अन्जेल्स एंड डेमन्स (देवदूत और शैतान)

प्रकाशन पृष्ठभूमि

इस किताब में वास्तविक जीवन का चित्रण करने वाले जॉन लैंगडन के द्वारा बनाये गए बहुत से अम्बिग्राम(ambigram) हैंl 'देवदूत और राक्षस" व "इलुमीनटीडिजाईन" "के अलावा सख्त जिल्द वाली पुस्तक जैकेट पर और किताब के संस्करणों के अन्दर के कवर पर का शीर्षक भी एक अम्बिग्राम के रूप में प्रस्तुत किया गया हेl इस किताब में पृथ्वी, वायु, अग्नि, जल के शब्दों के अम्बिग्राम भी हेंl इसपुस्तक की लोकप्रियता के आधार पर लोगो का ध्यान अम्बिल्राम्स की कला पर गयाl " डायमंड" पुस्तक में उल्लिखित हीरे के आकार में आयोजित चार तत्वो का एक अम्बिगराम भी हैl
नारदस्मृति

नारदस्मृति प्रमुख स्मृतिग्रन्थ है और हिन्दुओं के धर्मशास्त्र का एक अंग है। यह ग्रन्थ विशुद्ध रूप से न्याय-सम्बन्धी ग्रन्थ है जो व्यवहार विधि (procedural law) और मूल विधि (substantive law) पर केन्द्रित है। नारद स्मृति में अट्ठारह प्रकरण तथा एक हजार अट्ठाइस (1028) श्लोक हैं। पी. वी. काणे के अनुसार नारद स्मृति की रचना प्रथम शताब्दी से ३०० ई. के बीच सम्भावित है। 
इसमें हिन्दू धर्म के प्राचीन नियम हैं जो किसी प्राचीन ऋषि के द्वारा कहे गये हैं किन्तु इस बात का कोई प्रमाण नहीं है कि नारद ही वह ऋषि हैं। नारद स्मृति का वास्तविक लेखक कौन है यह कितनी प्राचीन है यह आज भी प्रश्न का विषय बना हुआ है। नारदीय मनुसंहिता तथा नारदस्मृति में अधिकतम समानता है।
याज्ञवल्क्य ने नारद को धर्मवक्ता के रूप में नहीं माना है, अपितु कुछ आचार्यों ने इनकी गणना धर्मशास्त्रकारों में की है।  नारद स्मृति तथा मनुस्मृति दोनों में बहुत कुछ समानता है क्योंकि नारद ने बहुत कुछ मनुस्मृति से लिया है। वर्तमान समय में प्राप्त नारद स्मृति का प्रतिपाद्य विषय व्यवहार है। नारद स्मृति के रचनाकाल के विषय में भी निश्चित कुछ नहीं कहा जा सकता है। याज्ञवल्क्य तथा पराशर ने नारद का नामोल्लेख नहीं किया है अतः यह याज्ञवल्क्य के बाद की रचना है। मिताक्षरा ने नारद के उद्धरण प्रस्तुत किये हैं। नारद स्मृति में राजनीति पर केवल परोक्ष रूप से यत्र-तत्र चर्चा हुई है। इसमें व्यवहार-सम्बन्धी बातों का अधिकतर उल्लेख किया है। 
नारद स्मृति के भाष्यकार 'असहाय' हैं जो एक सुप्रसिद्ध टीकाकार थे। किन्तु यह भाष्य दुर्भाग्यवश पूर्णरूप से उपलब्ध नहीं है। मनुस्मृति (मेधातिथि) भाष्य में असहाय का नामोल्लेख किया है। याज्ञवल्क्य स्मृति की व्याख्या में विश्वरूप ने असहाय को गौतम धर्मसूत्र के भाष्यकार के रूप में याद किया है। विश्वरूप एवं मेधातिथि ने असहाय का उल्लेख किया है, अतः असहाय का समय ७५० ई. के लगभग होना चाहिए।

विषय

नारदस्मृति में अट्ठारह अध्याय है जिन्हें 'व्यवहारपद' कहा गया है।
इलाहाबाद उच्च न्यायालय

इलाहाबाद उच्च न्यायालय (Allahabad High Court) भारत के उत्तर प्रदेश राज्य का उच्च न्यायालय है। भारत में स्थापित सबसे पुराने उच्च न्यायालयों में से एक है। यह १८६९ से कार्य कर रहा है।

इतिहास

इलाहाबाद उच्च न्यायालय मूल रूप से ब्रिटिश राज में भारतीय उच्च न्यायालय अधिनियम 1861 के अन्तर्गत आगरा में 17 मार्च 1866 को स्थापित किया गया था। उत्तरी-पश्चिमी प्रान्तों के लिए स्थापित इस न्यायाधिकरण के पहले मुख्य न्यायाधीश थे सर वाल्टर मॉर्गन। सन् 1869 में इसे आगरा से  इलाहाबाद स्थानान्तरित किया गया। 11 मार्च 1919 को इसका नाम बदल कर 'इलाहाबाद उच्च न्यायालय' रख दिया गया।
2 नवम्बर 1925 को अवध न्यायिक आयुक्त ने अवध सिविल न्यायालय अधिनियम 1925 की गवर्नर जनरल से पूर्व स्वीकृति लेकर संयुक्त प्रान्त विधानमण्डल द्वारा अधिनियमित करवा कर इस न्यायालय को अवध चीफ कोर्ट के नाम से लखनऊ में प्रतिस्थापित कर दिया। काकोरी काण्ड का ऐतिहासिक मुकद्दमें का निर्णय अवध चीफ कोर्ट लखनऊ में ही दिया गया था। 
25 फरवरी 1948 को, उत्तर प्रदेश विधान सभा ने एक प्रस्ताव पारित कर राज्यपाल द्वारा गवर्नर जनरल को यह अनुरोध किया गया कि अवध चीफ कोर्ट लखनऊ और प्रयागराज हाई कोर्ट को मिलाकर एक कर दिया जाये। इसका परिणाम यह हुआ कि लखनऊ और इलाहाबाद के दोनों (प्रमुख व उच्च) न्यायालयों को 'इलाहाबाद उच्च न्यायालय' नाम से जाना जाने लगा तथा इसका सारा कामकाज प्रयागराज से चलने लगा। हाँ इतना जरूर हुआ कि हाई कोर्ट की एक स्थाई बेंच लखनऊ में बनी रहने दी गयी जिससे सरकारी काम में व्यवधान न हो। 
जब उत्तराखण्ड के राज्य का गठन 2000 में हुआ, उच्च न्यायालय के कार्यक्षेत्र में से उत्तराखण्ड के तेरह जिले निकाल कर उत्तराखण्ड उच्च न्यायालय से सम्बद्ध कर दिये गये जिसका मुख्यालय नैनीताल में है।

हिन्दी में निर्णय की प्रति

दिसम्बर २०१८ में इलाहाबाद उच्च न्यायालय ने निर्णय लिया है कि वर्ष २०१९ के जनवरी माह से सभी निर्णयों की हिन्दी में अनूदित प्रति भी उपलब्ध करायी जाएगी।
प्रतिबाधा (त्वरक भौतिकी)

त्वरक भौतिकी में प्रतिबाधा (Impedance) वह भौतिक राशि है जो आवेशिक कण पुंज के स्वक्रिया (self interaction) की मापक या वैशिष्ट्य है।  दूसरे शब्दों में, कण-पुंज पर निर्वात आवरण (vacuum chamber), रेडियो आवृत्ति कोटर (RF cavities) एवं अन्य वस्तुओं का जो प्रभाव पड़ता है, उसे प्रतिबाधा द्वारा अभिव्यक्त किया जाता है।

वेक फलन के रूप में परिभाषा

वेक-फलन (wake function) के फुर्ये रूपान्तर को प्रतिबाधा के रूप में पारिभाषित किया जाता है। 
वेक-फलन एक वास्तविक राशि है।उपरोक्त व्यंजक से निम्नलिखित गुण निकाला जा सकता है-

प्रबाधा के प्रमुख कारक

कण-पुंज के मार्ग के प्रत्येक बिन्दु पर प्रतिबाधा पारिभाषित की जाती है। हम जानते हैं कि कण-पुंज (बीम) एक निर्वात-चैम्बर के भीतर-भीतर चलती है। जिन-जिन स्थानों पर बीम-पाइप का आकार बदलता है वहाँ-वहाँ  कण-पुंज  प्रतिबाधा का सामना करता है। इसके अलावा रेडियो आवृत्ति कोटर (RF cavities) प्रतिबाधा का दूसरा मुख्य कारण है।

प्रतिबाधा के मॉडल

विस्तृत ज्यामितीय मॉडलन न हो तो भी बीम-पाइप के ज्यामितीय रचना केओ निरूपित करने के लिए कई मॉडल हैं जिनका उपयोग किया जा सकता है।

ब्रॉडबैण्ड अनुनादक

For the longitudinal case, one has
with  the shunt impedance, , the quality factor, and  the resonant frequency.

प्रतिरोधी भित्ति (Resistive Wall)

Given a circular beam piper of radius , and conductivity , the impedance is given by
The corresponding longitudinal wakefield is approximately given by 
The transverse wake-function from the resistive wall is given by

बीम पर प्रतिबाधा का प्रभाव

The impedance acts back on the beam and can cause a variety of effects, often considered deleterious for accelerator functioning.  In general, impedance effects are classified under the category of "collective effects" due to the fact that the whole beam must be considered together, and not just a single particle.  The whole beam may, however, cause particular changes in the dynamics of individual particles such as tune shifts and coupling.  Whole beam changes include emittance growth and instabilities that can lead to beam loss.
कालिम्पोंग २ (सामुदायिक विकास खंड)

कालिम्पोंग २ (Kalimpong II) भारत के पश्चिम बंगाल राज्य के कालिम्पोंग ज़िले में स्थित एक सामुदायिक विकास खंड है। अलगढ़ा इस खंड का मुख्यालय है।
रेस्तरां

रेस्तरां (फ्रांसीसी:Restaurant; रेस्टॉरां), वो स्थान होता है, जहां भोजन और पेय पदार्थों को तैयार करके परोसा जाता है और इस सेवा के बदले ग्राहक से पैसे लिए (वसूले) जाते हैं। आमतौर पर खाने को रेस्तरां की रसोई में तैयार किया जाता है और रेस्तरां परिसर में ही परोसा जाता है, लेकिन आजकल रेस्तरांओं से भोजन खरीद कर साथ ले जाया जा सकता है या फिर आदेश दे कर मंगवाया भी जा सकता है।